ΩΔΕΙΟ ΗΡΩΔΟΥ ΑΤΤΙΚΟΥ



ΔΕΥΤΕΡΑ 8 ΟΚΤΩΒΡΙΟΥ 2018

ώρα έναρξης: 8.30μμ

Ο ΘΡΥΛΙΚΟΣ ΠΙΑΝΙΣΤΑΣ ΔΕΞΙΟΤΕΧΝΗΣ

BORIS BEREZOVSKY

ΜΕ ΤΗΝ ΚΟΡΥΦΑΙΑ ΠΑΓΚΟΣΜΙΩΣ

ΡΩΣΙΚΗ ΚΡΑΤΙΚΗ ΟΡΧΗΣΤΡΑ ΕΓΧΟΡΔΩΝ

ΤΗΣ ΦΙΛΑΡΜΟΝΙΚΗΣ ΤΗΣ ΜΟΣΧΑΣ

STATE ACADEMIC CHAMBER ORCHESTRA OF RUSSIA

OF THE MOSCOW PHILHARMONIC

διεύθυνση: Aleksei Utkin





σε ένα αφιέρωμα στους

Frédéric Chopin και Piotr Ilyich Tchaikovsky,

τους μύθους του παγκόσμιου ρομαντισμού,

του πάθους και της δεξιοτεχνίας,

με αριστουργηματικά έργα για πιάνο και ορχήστρα

Μουσική συνάντηση κορυφής πραγματοποιείται στις 8 Οκτωβρίου 2018 στο Ωδείο Ηρώδου Αττικού, όπου το κοινό της Αθήνας θα έχει την ευκαιρία παρακολουθήσει μία μοναδική συναυλία υψηλού κύρους αφιερωμένη στους Frédéri c Chopin και Piotr I . Tchaikovsky , τους μύθους του παγκόσμιου ρομαντισμού, του πάθους και της ποιητικής έκφρασης με ερμηνευτές τον θρυλικό Ρώσο δεξιοτέχνη Boris Berezovsky, γνωστό ως Τιτάνα του πιάνου, και τη φημισμένη Ρωσική Κρατική Ορχήστρα Εγχόρδων της Φιλαρμονικής της Μόσχας (State Academic Chamber Orchestra of Russia, of the Moscow Philharmonic) μια από τις κορυφαίες ορχήστρες εγχόρδων του κόσμου που θα εμφανιστεί για πρώτη φορά στην χώρα μας . Μια σπάνια συνάντηση μυθικών ερμηνευτών με τα αριστουργήματα του παγκόσμιου ρεπερτορίου σε μια μαγική βραδιά δεξιοτεχνικής ακροβασίας κι εκφραστικής έκστασης κάτω από την Ακρόπολη. Η εκδήλωση τελεί υπό την αιγίδα της Ιεράς Αρχιεπισκοπής Αθηνών, του Υπουργείου Υποδομών και Μεταφορών, του Ιατρικού Συλλόγου Αθηνών και της Κεντρικής Ένωσης Δήμων Ελλάδας (ΚΕΔΕ). Τα έσοδα θα διατεθούν στον Πανελλήνιο Σύλλογο Παραπληγικών.

Η Ρωσική Κρατική Ορχήστρα Εγχόρδων της Φιλαρμονικής της Μόσχας (State Academic Chamber Orchestra of Russia, of the Moscow Philharmonic) η οποία ιδρύθηκε το 1956, θεωρείται ένας εθνικός Ρωσικός θησαυρός. Έχει χαρακτηριστεί από τον Dmitri Shostakovich ως η 'καλύτερη ορχήστρα εγχόρδων του κόσμου' και από τους New York Times ως 'η κορυφή της τελειότητας, ενώ είναι γνωστή στον διεθνή τύπο ως 'η αφρόκρεμα του Κρεμλίνου'. Κατά την διάρκεια της εξηκονταετούς λειτουργίας της η ορχήστρα έχει εμφανιστεί στις μεγαλύτερες αίθουσες του κόσμου όπως Concertgebouw Άμστερνταμ, Alte Oper Φρανκφούρτης, Schauspielhaus Βερολίνου, Queen Elisabeth Hall Λονδίνου, Salle Pleyel Παρίσι, Carnegie Hall Νέας Υόρκης, Davis Hall Σαν Φραντσίσκο, Suntori Hall Τόκιο, Tchaikovsky Hall Μόσχας, κ.α. Έχει δε συμπράξει με τους σημαντικότερους σολίστ της εποχής, ανάμεσά τους οι πιανίστες Sviatoslav Richter, Emil Gilels, Lev Oborin, Nikolai Petrov, Vladimir Krainev, Eliso Virsaladze, Mikhail Pletnev, Boris Berezovsky, Frederick Kempf, John Lill, Christian Zacharias. Με τους βιολονίστες David Oistrakh, Igor Oistrakh, Yehudi Menuhin, Leonid Kogan, Oleg Kagan, Vladimir Spivakov, Viktor Tretyakov. Τον βιολίστα Yuri Bashmet και τους τσελίστες Mstislav Rostropovitch, Natalia Gutman, Gaspar Cassado, and Alexandr Kniazev. Τους φλαουτίστες Jean-Pierre Rampal, Patrick Gallois, Sir James Holloway και τους τραγουδιστές Irina Arkhipova, Eugeny Nesterenko, Galina Pisarenko, Alexandr Vedernikov, Makvala Kasrashvili, Nikolai Gedda, Renee Fleming, Roberto Alagna, Dmitrii Hvorostovski, κ.α. Η ορχήστρα έχει εκπροσωπήσει την Ρωσία σε πλήθος παγκοσμίων διοργανώσεων όπως στο Διεθνές Φεστιβάλ του Ιδρύματος Ηνωμένων Εθνών (1995), το Διεθνές Οικονομικό Φόρουμ του Νταβός (1998) και τον εορτασμό του Υπουργείου Εξωτερικών των ΗΠΑ για τα 70 χρόνων διπλωματικών σχέσεων μεταξύ Ουάσιγκτον και Μόσχας (2004), αποσπώντας θριαμβευτικά σχόλια για την ηχητική και ερμηνευτική της ποιότητά, καθώς και για το εύρος του ρεπερτορίου της.

Η State Academic Chamber Orchestra of Russia (γνωστή και ως Moscow Chamber Orchestra) διατηρεί τακτικό πρόγραμμα περιοδειών και στις πέντε ηπείρους πραγματοποιώντας πάνω από 120 συναυλίες ετησίως. Ανάμεσά στις εμφανίσεις τους συγκαταλέγονται τακτικές ετήσιες συναυλίες στο Carnegie Hall της Νέας Υόρκης από το 1998, καθώς και μια περιζήτητη και σταθερά προπωλημένη σειρά συναυλιών στην ιστορική αίθουσα συναυλιών του Ωδείου Tchaikovsky της Μόσχας. Επί διεύθυνσης του αρχιμουσικού Constantin Orbelian από το 1991, η ορχήστρα κέρδισε τον επίσημο τιμητικό τίτλο της Ρωσίας 'Academic' (State Academic Orchestra), ενώ από το 2010 που ανέλαβε ο σημερινός αρχιμουσικός της Aleksei Utkin, η ορχήστρα έχει λάβει διακρίσεις κι έχει δε διευρύνει σημαντικά το ρεπερτόριο της. Το 2016 ο Aleksei Utkin τιμήθηκε με το Βραβείο Τεχνών και Γραμμάτων της Μόσχας για την συνεισφορά του με την ορχήστρα στην προβολή της Ρωσικής μουσικής και την προώθηση της κλασικής μουσικής στο ευρύ κοινό στα θέατρα της Μόσχας.

Η ορχήστρα έχει στο ενεργητικό της εντυπωσιακή δισκογραφία που υπερβαίνει τα 50 άλμπουμ με εταιρίες όπως Philips, Chandos, Delos, Melodiya records, κ.α., σε ρεπερτόριο που εκτείνεται από τον μπαρόκ και κλασικισμό έως το 20ο και 21ο αιώνα. Ανάμεσα στις διθυραμβικές κριτικές συγκαταλέγονται σχολιασμοί όπως: 'αληθινά ερμηνεύουν ως μια και μόνο, λαμπερή ανθρώπινη φωνή' (Sensible Sound), 'Οι μουσικοί της ορχήστρας διοχετεύουν όλη τους την συναισθηματική έκφραση μέσα στη μουσική προσδίδοντας εξαιρετική μουσικότητα και πάθος, ενώ ερμηνεύουν συγχρόνως με ευαισθησία και ζωντάνια (London's The Daily Telegraph).

O Μπορίς Μπερεζόβσκι έχει καταξιωθεί παγκοσμίως ως ο πιανίστας με υπερβατική τεχνική και έντονα προσωπικό καλλιτεχνικό αισθητήριο. Ο Ρωσικής καταγωγής καλλιτέχνης έχει κατακτήσει την κορυφή τόσο για την ακατανίκητη δύναμη και ανυπέρβλητη τεχνική του, όσο και για τον βαθυστόχαστο σκεπτικισμό και την εσωτερικότητα των ερμηνειών, αλλά και τον σπάνιο χαρακτήρα του. Είναι σεμνός, δωρικός, και επικοινωνιακός με το κοινό, ένας άνθρωπος αφιερωμένος στην τέχνη του βγαλμένος από τα σπλάχνα της Σχολής Τσαϊκόφσκι.

Κέρδισε, μεταξύ άλλων, το πρώτο βραβείο και χρυσό μετάλλιο στον Διεθνή Διαγωνισμό Πιάνου Τσαϊκόφσκι της Μόσχας το 1990, ενώ δύο χρόνια πριν είχε κιόλας κάνει το ντεμπούτο του στο Λονδίνο όπου οι κριτικοί τον αποθέωσαν. Έκτοτε εμφανίζεται τακτικά στα μεγαλύτερα θέατρα του κόσμου, Λονδίνο, Παρίσι, Νέα Υόρκη, Βερολίνο, Ρώμη, Ζυρίχη, Μόναχο, Σάλτσμπουργκ, Άμστερνταμ, Μόντρεαλ, Βιέννη, Βουδαπέστη, Πράγα, Τόκυο, κ.α. Στο Βερολίνο με την Berliner Philharmoniker, στο Παρίσι στο Théâtre des Champs-Elysées με την Paris Philharmonie, στο Λονδίνο στο Royal Festival Hall, στις Βρυξέλλες στο Palace of Fine Arts, στη Βιέννη στο Konzerthaus και στο Carnegie Hall της Νέας Υόρκης. Το 2006 ανακηρύχτηκε κορυφαίος δεξιοτέχνης της χρονιάς «Best Instrumentalist of the year» από τα Μουσικά Βραβεία του BBC (Music Magazine Awards).

Eίναι συστηματικά προσκεκλημένος ως σολίστ στα μεγαλύτερα φεστιβάλ κλασικής μουσική και εμφανίζεται με κορυφαίες συμφωνικές ορχήστρες του κόσμου. Έχει συνεργαστεί με κορυφαίους μαέστρους μεταξύ άλλων με τους Κουρτ Μαζούρ, Γιούρι Τερμικάνοφ, Ντιμίτρι Κιταένκο, Αντόνιο Παπανό,, κ. ά. Έχει επίσης συμπράξει σε σύνολα μουσικής δωματίου. Εμφανίζεται συχνά και στην Ιαπωνία σε ρεσιτάλ πιάνου, κοντσέρτα και συναυλίες μουσικής δωματίου. Έχει ηχογραφήσει με τις κορυφαίες δισκογραφικές εταιρείες κλασικής μουσικής έργα των Σοπέν, Σούμαν, Ραχμάνινοφ, Ραβέλ, Μουσόργκι, Ταϊκόφσκι, Σοστακόβιτς, Λίστ, Μπετόβεν, Μέντελσον, κ. ά. Για τις περισσότερες ηχογραφήσεις του έχει βραβευτεί, με βραβεία όπως «Diapason dΆor», «Choc de la Musique», «Gramophone» and «Echo Classic». Το 2014 ανέλαβε ως Καλλιτεχνικός Διευθυντής το Φεστιβάλ Κλασικής Μουσικής της Αγίας Πετρούπολης «Music of the Earth», στην Μόσχα. Οι επόμενες εμφανίσεις του το 2017/2018 περιλαμβάνουν συνεργασίες με την Philharmonia Orchestra, και τις συμφωνικές ορχήστρες του Saint Petersburg, Radio France, Monte-Carlo, κ.α. Θα περιοδεύσει επίσης στην Λατινική Αμερική και θα δώσει προσωπικά ρεσιτάλ σε Παρίσι, Μόσχα, Σιγκαπούρη, Ουάσιγκτον και Σικάγο. Πρόκειται για έναν λαμπερό και περιζήτητο καλλιτέχνη τον όποιο το κοινό αποθεώνει σε κάθε του εμφάνιση.

Ο Μπορίς Μπερεζόβσκι περιγράφεται ως «ο μοναδικός καλλιτέχνης που ισορροπεί ανάμεσα στην δεξιοτεχνική υπεράνθρωπη τελειότητα και την βαθιά εμπνευσμένη ερμηνευτική δύναμη» από την εφημερίδα The Times του Λονδίνου. Τα τελευταία χρόνια έχει καθιερωθεί για την πρωτοποριακή του τακτική να ερμηνεύει τα πλέον απαιτητικά κοντσέρτα για πιάνο και ορχήστρα χωρίς μαέστρο, μέσω της μοναδικής του επικοινωνίας με την ορχήστρα.